128. löggjafarþing 2002–2003.

Þskj. 1375 — 564. mál.

Svar

heilbrigðisráðherra við fyrirspurn Rannveigar Guðmundsdóttur um ferliverk á sjúkrahúsum utan Reykjavíkur.

1.	Hve mörg ferliverk voru unnin á sjúkrahúsum utan Reykjavíkur á árunum 1997–2002, sundurliðað eftir árum?

Ferliverk voru flutt frá Tryggingastofnun ríkisins yfir til sjúkrahúsanna um mitt ár 1998 og eru fyrirliggjandi upplýsingar miðaðar við árið 1999 sem var fyrsta heila árið þar sem upplýsingar liggja fyrir. Þær upplýsingar sem ráðuneytið hefur um ferliverk byggjast á ein
ingafjölda en ekki á komum og eru þessar upplýsingar því gefnar í einingum. Í júní 2001 gaf Ríkisendurskoðun út skýrslu um ferliverk á sjúkrahúsum 1999–2000 en þar koma fram skil
greiningar á ferliverkum.

Stofnanir	1999	2000	2001
Fjórðungssjúkrahúsið á Akureyri	508.003	597.761	665.071
St. Jósefsspítali	550.360	543.268	544.432
Sjúkrahúsið á Akranesi	374.701	335.116	332.184
Heilbrigðisstofnun Suðurnesja	268.714	345.381	312.125
Heilbrigðisstofnunin Selfossi	79.985	120.875	113.974
St. Franciskusspítali, Stykkishólmi	16.959	20.511	20.623
Heilbrigðisstofnun Ísafjarðar	40.606	40.626	38.685
Heilbrigðisstofnunin Sauðárkróki	19.539	62.979	65.006
Heilbrigðisstofnun Þingeyinga	47.984	116.710	54.177
Heilbrigðisstofnun Austurlands	14.468	44.469	65.957
Heilbrigðisstofnun Vestmannaeyja	34.861	43.591	39.502
Heilbrigðisstofnunin Siglufirði	0	10.063	0
Samtals:	1.956.180	2.281.350	2.251.736

2.	Hvernig skiptast ferliverk eftir sérfræðigreinum?

Sjá fylgiskjöl I, II og III.

3.	Hvert er hámark þeirrar upphæðar sem sjúklingur hefur þurft að greiða fyrir skurð
aðgerð á bæklunardeild, fyrir augnaðgerð, fyrir speglun, t.d. maga- eða ristilspeglun? Svar óskast sundurliðað eftir árunum 1997–2002.

Hlutdeild sjúklinga í kostnaði við göngudeildaraðgerðir eru samkvæmt reglugerðum eins og þær eru hverju sinni. Á árinu 1997 og fram til 8. apríl 1999 var ekki hámark á kostnaðar
hlutdeild sjúklinga. Ekki liggja fyrir aðgengilegar upplýsingar um hver hafi verið hámarks
greiðsla fyrir göngudeildarþjónustu á þessum tímabili. Sjúklingur greiddi göngudeildargjald sem var 1.400 kr. auk 40% af umsömdu eða ákveðnu heildarverði. Með reglugerð sem sett var 8. apríl 1999 var sett hámark á kostnaðarþátttöku sjúklings 5.000 kr. Þann 1. júlí 2001 hækkaði hámarkið í 6.000 kr. og síðan þann 1. janúar 2002 í 18.000 kr.

Inniliggjandi sjúklingar greiða engan kostnað við aðgerðir.

4.	Hvað greiða læknar fyrir aðstöðu og þjónustu sem spítali veitir? Hafa þær greiðslur verið samræmdar?

Þessar greiðslur hafa ekki verið samræmdar en í skýrslu Ríkisendurskoðunar frá því í júní 2001 er gerð grein fyrir hvernig málum sé háttað hjá þeim stofnunum sem úttektin nær yfir þar sem framkvæmd eru flest ferliverk.